KIRKEVALG 2023

Lister til menighetsråds-valget.

Nominasjonskomité i Vingelen, Tolga, Hodalen og Holøydalen sokn setter opp et forslag til valgliste til menighetsrådsvalg 2023. Det er også anledning for en nomineringsgruppe på ti personer med stemmerett i soknet å levere en egen liste til valg av menighetsråd. For nærmere informasjon om de formelle kravene, ta kontakt med kirkevergen på Tolga.

Innleveringsfrist for listeforslag er fredag 31. mars 2023, kl. 12. til kirkekontoret.

Kirkevalget finner sted 11. september 2023. Nytt i årets kirkevalg, er muligheten til å forhåndsstemme digitalt. Alle velgere vil fra 10. august til 6. september kunne avgi sin stemme fra mobil, nettbrett eller pc ved å logge inn med BankID eller lignende.

Dersom man heller vil stemme på valgdagen, er denne sammen med kommune- og fylkestingsvalget 11. september.

De som ønsker å forhåndsstemme fysisk og ved oppmøte, kan gjøre det på nasjonal forhåndsstemmedag 31. august, eller på kirkekontoret på bestemte dager.

Valg av leke medlemmer av bispedømmeråd og Kirkemøtet finner sted samtidig med menighetsrådsvalget.